Пры вызначэнні намінантаў на "Гурт году" да ўвагі найперш бярэцца творчая і медыйная актыўнасць: рэлізы, гастролі, сольныя канцэрты, удзел у фэстах, актыўнасць у сацсетках, поспех у чартах. Ну, і вядома, арыгінальнасць і актуальнасць. Намінавацца на "Герояў" у адрозненне ад "Адкрыцця" можна бясконца. Наяўнасць беларускай мовы ў песнях з’яўляецца пажаданым, але не вызначальным крытэрам. Сёлета у шорт-ліст гэтай намінацыі ўвайшлі васьмёра гуртоў (выканаўцаў): Nizkiz, Вольга Падгайская і Віталь Эпаў (Five-Storey Ensemble), TonqiXod, Барыс Штэрн ("СлухацьУнавушніках"), Akute, Re 1 ikt, Лявон Вольскі, Naviband.